[{"text_idx": "#000003", "text": "Toidus sisalduva allergiat vo\u0303i talumatust po\u0303hjustada vo\u0303iva koostisosa vo\u0303i aine kohta vo\u0303ib ku\u0308sida infot kokk KRISTELILT"}, {"text_idx": "#000004", "text": "Oh, kui to\u0308o\u0308kas tund meil u\u0308heksandikega oli! Loodi nii uut alternatiivset kodukorda kui ka poliitilist va\u0308a\u0308rtuste pu\u0308ramiidi. Mida ja kuidas?"}, {"text_idx": "#000005", "text": "Alustuseks o\u0303ppisime, mis on vasak-, parempoolne ning roheline poliitika. Teema kinnistamiseks ja na\u0308itlikustamiseks jagasin o\u0303pilased gruppidesse ning u\u0308lesandeks oli luua uus kooli kodukord sellest ideoloogiast la\u0308htuvalt. Nii saavad roheliste koolis suurema po\u0303llumaaga o\u0303pilased paremaid hindeid, vasakpoolses koolis on au sees vo\u0303rdsus ning ko\u0303igi hinded jagatakse aasta lo\u0303puks ko\u0303ikide vahel a\u0308ra ning vabadust ja individuaalsust austavas parempoolses koolis puuduvad traditsioonilised kooliu\u0308ritused, kuna traditsioone oluliseks ei peeta. Ku\u0308ll oli lo\u0303bus ja kinnistusid va\u0308ikse vimkaga po\u0303hilised erinevused!"}, {"text_idx": "#000006", "text": "Seeja\u0308rel said grupid u\u0308lesandeks luua oma (mitte etteantud ideoloogia po\u0303hiselt) poliitilise va\u0308a\u0308rtuste pu\u0308ramiidi. Selleks puhuks olin lo\u0303ikunud neile hunnik erinevaid \"valimislubadusi\", mida nemad vastavalt ta\u0308htsusele grupiga kompromisse tehes pidid pu\u0308ramiidile asetama, ko\u0303ige olulisemad 4 va\u0308a\u0308rtust ko\u0303ige all vundamendiks. Eestka\u0308tt oli u\u0308lesande juures oluline po\u0303hjendada, miks u\u0308ks vo\u0303i teine va\u0308a\u0308rtus on oluline ja peaks kindlasti teie partei programmi saama. Ja ka po\u0303hjendustega saadi nii tublisti hakkama, mis tegelikult on u\u0308pris raske u\u0308lesanne. Miks on na\u0308iteks olulisem toetada ettevo\u0303tlust kui keskenduda keskmisele palgale, vo\u0303i miks on olulisem tagada tasuta haridus kui na\u0308iteks ko\u0303rgemad pensionid. Hiljem veel reflekteeriti iseseisvalt oma poliitiliste va\u0308a\u0308rtuste ja parem-vasakpoolsuse u\u0308le."}]